Source: https://net.jogtar.hu/jogszabaly?docid=A1700036.FM
Timestamp: 2019-10-15 15:12:30
Document Index: 32196694

Matched Legal Cases: ['§ 1', '§ 19', '§ 11', '§ 12', '§ 13', '§ 17', '§ 14', '§ 16', '§ 14', '§ 4', '§ 22', '§ 23', '§ 25', '§ 26', '§ 14', '§ 1', '§ 1']

36/2017. (VII. 6.) FM rendelet a mezőgazdasági kockázatkezelési adatbázis feletti rendelkezési jogról és az abból származó adatok kezeléséről, valamint az időjárási kockázatkezelési rendszer működtetésével és fejlesztésével kapcsolatos végrehajtási költségek fedezetére szolgáló pénzforrás felhasználásáról - Hatályos Jogszabályok Gyűjteménye
A mezőgazdasági termelést érintő időjárási és más természeti kockázatok kezeléséről szóló 2011. évi CLXVIII. törvény 24. § (2) bekezdés l) pontjában,
az 5-7. alcím tekintetében a mezőgazdasági termelést érintő időjárási és más természeti kockázatok kezeléséről szóló 2011. évi CLXVIII. törvény 24. § (2) bekezdés m) pontjában,
a 15. § tekintetében a mezőgazdasági termékpiacok szervezésének egyes kérdéseiről, a termelői és a szakmaközi szervezetekről szóló 2015. évi XCVII. törvény 28. § (1) bekezdés j) pontjában
kapott felhatalmazás alapján - a Kormány tagjainak feladat- és hatásköréről szóló 152/2014. (VI. 6.) Korm. rendelet 65. § 1. pontjában meghatározott feladatkörömben eljárva - a következőket rendelem el:
A MEZŐGAZDASÁGI KOCKÁZATKEZELÉSI ADATBÁZIS
1. § (1) E fejezet hatálya
a) a mezőgazdasági termelést érintő időjárási és más természeti kockázatok kezeléséről szóló 2011. évi CLXVIII. törvény (a továbbiakban: Mkk. törvény) 6. §-a szerinti mezőgazdasági termelőnek, valamint a mezőgazdasági kockázatkezelési rendszerben közvetlenül részt vevő szervezetnek az Mkk. törvény 18. § (1) bekezdése szerinti mezőgazdasági kockázatkezelési adatbázisba (a továbbiakban: kockázatkezelési adatbázis) történő adatszolgáltatására, valamint
b) a kockázatkezelési adatbázisból származó adatok kezelésére
(2) A mezőgazdasági kockázatkezelési rendszerben közvetlenül részt vevő, (1) bekezdés a) pont szerinti szervezetek a következők:
a) * Nemzeti Agrárkutatási és Innovációs Központ (a továbbiakban: NAIK),
b) agrárpolitikáért felelős miniszter által vezetett minisztérium (a továbbiakban: minisztérium),
c) díjtámogatott mezőgazdasági biztosítást értékesítő biztosító (a továbbiakban: biztosító),
d) Budapest Főváros Kormányhivatalának Földmérési, Távérzékelési és Földhivatali Főosztálya (a továbbiakban: FTFF),
e) a megyei kormányhivatal földművelésügyi igazgatási hatáskörben eljáró megyeszékhely szerinti járási hivatala (a továbbiakban: agrárkár-megállapító szerv),
f) Magyar Államkincstár (a továbbiakban: agrárkárenyhítési szerv),
g) Nemzeti Élelmiszerlánc-biztonsági Hivatal (a továbbiakban: mezőgazdasági igazgatási szerv),
h) Országos Meteorológiai Szolgálat (a továbbiakban: OMSZ),
i) Országos Vízügyi Főigazgatóság (a továbbiakban: OVF).
(3) A kockázatkezelési adatbázist - az agrárpolitikáért felelős miniszterrel (a továbbiakban: miniszter) kötött vagyonkezelési szerződés alapján - az agrárkárenyhítési szerv működteti.
(4) A 2. §-ban foglalt adatoknak a kockázatkezelési adatbázisba elektronikus úton történő feltöltése az agrárkárenyhítési szerv és a (2) bekezdésben felsorolt szervezetek közötti együttműködési megállapodás alapján történik.
2. A kockázatkezelési adatbázis működéséhez szükséges adatok köre
2. § A kockázatkezelési adatbázis tartalmazza
1. a mezőgazdasági termelő azonosítására szolgáló, az Mkk. törvény 18. § (2) bekezdés a) pontja szerinti adatokat,
2. a mezőgazdasági termelőnek az Európai Mezőgazdasági Garancia Alapból, valamint a központi költségvetésből finanszírozott egyes támogatások igénybevételével kapcsolatos egységes eljárási szabályokról szóló tárgyévi miniszteri rendelet szerinti egységes kérelmében (a továbbiakban: egységes kérelem) megadott, a kárenyhítési hozzájárulás megállapításához szükséges területre és a terület hasznosítására vonatkozó adatokat,
3. a mezőgazdasági termelő által az Mkk. törvény 18. § (3) bekezdése szerint megadott adatokat,
4. a mezőgazdasági termelő által a kárbejelentés céljára létrehozott elektronikus felületen megadott, az Mkk. törvény 18. § (2) bekezdés b) pontja szerinti adatokat,
5. a mezőgazdasági termelő által a kárenyhítő juttatás iránti kérelem benyújtásának céljára létrehozott elektronikus felületen megadott, az Mkk. törvény 18. § (2) bekezdés d) pontja szerinti adatokat,
6. a mezőgazdasági biztosítás díjához nyújtott támogatásról szóló 19/2014. (X. 29.) FM rendelet [a továbbiakban: 19/2014. (X. 29.) FM rendelet] 1. melléklete szerinti terület, növénykultúra és hozamadatokat, amennyiben a mezőgazdasági termelő a terület, növénykultúra és hozamadatok megadásához a 19/2014. (X. 29.) FM rendelet 1. melléklete szerinti formát választja,
7. a díjtámogatott konstrukcióban kötött mezőgazdasági biztosítási szerződésekre vonatkozó, az Mkk. törvény 17. § (1a) bekezdés szerinti adatokat,
8. a díjtámogatott konstrukcióban kötött mezőgazdasági biztosítási szerződések díjfizetés igazolására vonatkozó adatait,
9. a mezőgazdasági termelővel díjtámogatott mezőgazdasági biztosítási szerződéses jogviszonyban álló biztosítónak bejelentett káreseményre vonatkozó adatokat a kockázatviselés helye szerint, növénykultúránkénti bontásban,
10. a díjtámogatott konstrukcióban szerződést kötött mezőgazdasági termelő részére a mezőgazdasági biztosítási szerződés alapján kifizetendő kártérítés összegére vonatkozó adatokat,
11. az egységes kérelemben megjelölhető és a mezőgazdasági kockázatkezelési rendszerben szereplő valamennyi növénykultúrára vonatkozó éves referenciaárakat és ha releváns, akkor éves referencia ársávokat,
12. az egységes kérelemben megjelölhető és a mezőgazdasági kockázatkezelési rendszerben szereplő valamennyi növénykultúrára vonatkozó éves megyei, ennek hiányában éves országos átlaghozam-adatokat,
13. * a NAIK által kifejlesztett agrometeorológiai növényélettani modell meghatározott növénykultúrákra vonatkozó, aszálykár-bejelentés esetén keletkező adatokat mezőgazdasági parcellánként,
14. a belvízzel érintett területekre vonatkozó térinformatikai adatokat (a továbbiakban: tematikus belvíztérkép),
15. a mezőgazdasági árvízzel érintett területekre vonatkozó térinformatikai adatokat (a továbbiakban: tematikus árvíztérkép),
16. az aszállyal érintett területekre vonatkozó térinformatikai adatokat (a továbbiakban: tematikus aszálytérkép),
17. a kárenyhítési hozzájárulás megfizetésével, valamint a kárenyhítő juttatás igénybevételével kapcsolatos egyes kérdésekről szóló 27/2014. (XI. 25.) FM rendelet [a továbbiakban: 27/2014. (XI. 25.) FM rendelet] 5. § (3) bekezdés e) pontja szerinti, megyei szintű állapotminősítési, termésbecslési és betakarítási adatokat (a továbbiakban: megyei szintű állapotminősítési, termésbecslési és betakarítási adatok) is figyelembe vevő, a mezőgazdasági termelő
a) kárbejelentésére lefolytatott helyszíni, illetve adminisztratív,
b) kárenyhítő juttatás iránti kérelmére lefolytatott adminisztratív ellenőrzés során keletkezett adatokat,
18. a Pest Megyei Kormányhivatal által a másodfokú, valamint felügyeleti eljárás keretében lefolytatott ellenőrzés során megállapított tényekhez kapcsolódó adatokat,
19. az Mkk. törvény 18. § (2) bekezdés c) pontja szerinti kárenyhítési hozzájárulás megfizetésére vonatkozó adatokat,
20. a kárenyhítő juttatás iránti, valamint a mezőgazdasági biztosítási díjtámogatás iránti kérelmek ellenőrzése során keletkező adatokat,
21. a kárenyhítő juttatás, valamint a mezőgazdasági biztosítási díjtámogatás kifizetésével kapcsolatos adatokat,
22. a napi és időszaki meteorológiai adatokat rácspontonként,
23. a kárbejelentéshez kapcsolódó napi és időszaki meteorológiai adatokat a kárbejelentéssel érintett parcellánként,
24. a 13. pont szerinti, agrometeorológiai növényélettani modell működtetéséhez szükséges részletes napi és időszaki meteorológiai adatokat a kárbejelentéssel érintett parcellánként,
25. a mezőgazdasági árvízre és belvízre vonatkozó adatokat, valamint
26. a talajvízszintre vonatkozó adatokat.
3. A mezőgazdasági kockázatkezelési adatbázisba történő adatszolgáltatás és az azokhoz való hozzáférés
3. § (1) Az agrárkárenyhítési szerv a 2. § 19-21. pontja szerinti adatokat azok rendelkezésre állása esetén folyamatosan, elektronikus úton köteles nyilvántartásba venni a kockázatkezelési adatbázisba.
(2) Az agrárkárenyhítési szerv a kockázatkezelési adatbázis teljes adatállományának - egyedi azonosításra alkalmas módon történő - megismerésére és kezelésére jogosult.
4. § (1) * A NAIK a tárgyévre vonatkozó,
a) 2. § 11. pontja szerinti adatokat tárgyév szeptember 30-ig,
b) 2. § 12. pontja szerinti adatokat tárgyév október 20-ig
köteles szolgáltatni a kockázatkezelési adatbázisba.
(2) * A NAIK a kockázatkezelési adatbázis teljes adatállományának megismerésére, és annak az agrárkárenyhítési, valamint a mezőgazdasági biztosítási díjtámogatásokkal kapcsolatos feladatainak ellátásához szükséges mértékben, továbbá statisztikai, kutatási célú - egyedi azonosításra is alkalmas módon történő - felhasználására jogosult.
(3) * A 2. § 13. pontja szerinti növényélettani modell karbantartásáról és aktualizálásáról az agrárkárenyhítési szerv közreműködésével a NAIK gondoskodik.
5. § (1) A mezőgazdasági igazgatási szerv a 2. § 17-18. pontja szerinti adatokat köteles naponta, elektronikus úton feltölteni a kockázatkezelési adatbázisba.
(2) Az agrárkár-megállapító szerv és a mezőgazdasági igazgatási szerv a kockázatkezelési adatbázis teljes adatállományának a megismerésére, és annak az agrárkárenyhítéssel összefüggő feladatai ellátásához szükséges mértékben - egyedi azonosításra alkalmas módon - történő felhasználására jogosult.
6. § (1) Az FTFF
a) a 2. § 14. és 15. pontja szerinti adatokat országosan jelentősnek minősülő ár- vagy belvízhelyzet fennállása esetén az OVF tájékoztatását követő tizenöt napon belül,
b) a 2. § 16. pontja szerinti adatokat aszály fennállása esetén az OMSZ internetes honlapján közzétett tájékoztatót is figyelembe véve
köteles elektronikus úton feltölteni a kockázatkezelési adatbázisba.
(2) Az FTFF a 2. § 14-16. pont szerinti adatokat az (1) bekezdésben meghatározott adatfeltöltést követően tizennégy naponta köteles frissíteni a kockázatkezelési adatbázisba az országosan jelentősnek minősülő ár-, belvízhelyzet, illetve aszály fennállását követő tizennégy napig.
(3) Az FTFF a 2. § 4., 11-13. pont, 17. pont a) alpontja, 18. és 22-26. pontja szerinti adatok megismerésére, és azoknak az agrárkárenyhítéssel összefüggő feladatainak ellátásához szükséges mértékben történő statisztikai, valamint kutatási célú - egyedi azonosításra nem alkalmas módon történő - felhasználására jogosult.
7. § (1) Az OMSZ a 2. § 22. pontja szerinti adatokat naponta, elektronikus úton köteles feltölteni a kockázatkezelési adatbázisba.
(2) Az OMSZ az agrárkárenyhítési szerv megkeresésére a 2. § 23. és 24. pontja szerinti adatokat köteles elektronikus úton feltölteni a kockázatkezelési adatbázisba.
8. § (1) Az OVF
a) a 2. § 25. pontja szerinti adatokat naponta,
b) a 2. § 26. pontja szerinti adatokat havonta egy alkalommal
(2) Az Mkk. törvény 18. § (2b) bekezdése figyelembevételével az OVF a 2. § 14-16. pontja szerinti adatok megismerésére, és azoknak az agrárkárenyhítéssel összefüggő feladatainak ellátásához szükséges mértékben történő statisztikai, valamint kutatási célú felhasználására jogosult.
(3) Az országosan jelentősnek, valamint jelentősnek minősülő ár-, illetve belvízhelyzet fennállását és megszünését az OVF által a honlapján közzétett közleménye alapján kell megállapítani.
(4) Az OVF az országosan jelentősnek minősülő ár-, illetve belvízhelyzet megszűnéséről haladéktalanul tájékoztatja az FTFF-et.
9. § (1) Megkeresés esetén az agrár-vidékfejlesztésért felelős miniszter által vezetett minisztérium az Mkk. törvény 18. § (2a) bekezdés e) pontja alapján a 2. § 1-3., 6-10. és 20-21. pontja szerinti - a mezőgazdasági biztosítás díjához nyújtott támogatással és a díjtámogatott konstrukcióban kötött biztosítási szerződéssel kapcsolatos - adatokat egyedi azonosításra alkalmas módon jogosult megismerni és felhasználni.
(2) Az agrárkár-megállapító szerv - a 27/2014. (XI. 25.) FM rendelet 5. § (4) bekezdés szerinti - megkeresése esetén a Magyar Agrár-, Élelmiszergazdasági és Vidékfejlesztési Kamara (a továbbiakban: NAK) megyei ügyintéző szervezetéhez tartozó falugazdász a 2. § 1-4., 12-16. és 22-26. pontja szerinti adatokat a megkeresésben foglaltak teljesítése céljából, a cél megvalósulásához szükséges mértékben, egyedi azonosításra alkalmas módon jogosult megismerni és felhasználni.
(3) * A NAK a megyei szintű állapotminősítési, termésbecslési és betakarítási adatokat a termésbecslésről, állapotminősítésről, valamint a mezőgazdasági munkák állásáról szóló jelentéssel kapcsolatos adatszolgáltatásról szóló 5/2018. (II. 23.) FM rendelet 5. § (4) bekezdése alapján a mezőgazdasági igazgatási szerv rendelkezésére bocsátja.
4. Vezetői információs rendszer
10. § (1) Az agrárkárenyhítési szerv elektronikus vezetői információs rendszert működtet, amely a kockázatkezelési adatbázis 2. §-ban meghatározott adataira, valamint ezek feldolgozásából és rendszerezéséből képződő adataira épül.
(2) * A vezetői információs rendszer adatait a miniszter, az agrárkárenyhítési szerv, a mezőgazdasági igazgatási szerv, és a NAIK jogosult megismerni és az agrárkárenyhítési, valamint a mezőgazdasági biztosítási díjtámogatással kapcsolatos szakpolitikai döntések megalapozása, valamint a mezőgazdasági kockázatkezelési rendszer működtetése és fejlesztése céljából felhasználni.
AZ IDŐJÁRÁSI KOCKÁZATKEZELÉSI RENDSZER MŰKÖDTETÉSÉVEL ÉS FEJLESZTÉSÉVEL KAPCSOLATOS VÉGREHAJTÁSI KÖLTSÉGEK FEDEZETÉRE SZOLGÁLÓ FORRÁS FELHASZNÁLÁSÁNAK SZABÁLYAI
5. A forrás meghatározása
11. § Az Mkk. törvény 7. § (6) bekezdésében meghatározott, a mezőgazdasági kockázatkezelési rendszer működtetésével és fejlesztésével kapcsolatos végrehajtási költségek fedezetére fordítható forrás tárgyévi összege
a) a mezőgazdasági termelők által tárgyévet megelőző évben befizetett összes kárenyhítési hozzájárulás tárgyévet megelőző év december 31-ei pénzállománya, valamint
b) a központi költségvetésből nyújtott tárgyévi támogatás
összegének legfeljebb 4%-a (a továbbiakban: működtetési és fejlesztési forrás).
6. A forrás felhasználásának feltételei
12. § A működtetési és fejlesztési forrást a mezőgazdasági kockázatkezelési rendszerben részt vevő költségvetési szerv (a továbbiakban: kedvezményezett költségvetési szerv), valamint a minisztérium jogosult felhasználni az alábbi feladatok ellátásához:
a) a mezőgazdasági kockázatkezelési rendszerhez kapcsolódó mérőhálózatok, elektronikus rendszerek és a rendszerhez tartozó eszközök fenntartása,
b) a mezőgazdasági kockázatkezelési rendszerhez kapcsolódó adatok előállítása, szakvélemények összeállítása,
c) a kockázatkezelési adatbázis, valamint a Kármegállapítási Munkafolyamatot Támogató Rendszer fejlesztése,
d) a mezőgazdasági kockázatkezelési rendszer fejlesztése,
e) tranzakciós illeték fedezetének biztosítása.
7. Forrásigény és keretfelosztás
13. § (1) A 12. §-ban meghatározott feladatokat ellátó kedvezményezett költségvetési szerv a mezőgazdasági kockázatkezelési rendszer működtetésével és fejlesztésével kapcsolatos, tárgyévben felmerülő költségei finanszírozására vonatkozó forrásigényéről a tárgyévet megelőző év december 15-éig tájékoztatja a minisztert. A forrásigényre vonatkozó tájékoztatásnak konkrét feladatmegjelölést, költségkalkulációt és részletes indokolást kell tartalmaznia.
(2) A működtetési és fejlesztési forrás - (1) bekezdés szerinti forrásigények figyelembevételével összeállított - keretfelosztásáról a miniszter tárgyév február 20-áig döntést hoz.
(3) A működtetési és fejlesztési forrás keretfelosztásának tárgyévi módosításáról - a rendelkezésre álló szabad forrás felhasználásáig - a miniszter dönt.
14. § Ez a rendelet a kihirdetését követő harmadik napon lép hatályba.
Módosította: 17/2019. (V. 10.) AM rendelet 7. § a).
Módosította: 17/2019. (V. 10.) AM rendelet 7. § b).
Módosította: 17/2019. (V. 10.) AM rendelet 7. § c).
Módosította: 5/2018. (II. 23.) FM rendelet 7. §.
Hatályon kívül helyezve: 2010. évi CXXX. törvény 12. § alapján. Hatálytalan: 2017. VII. 10-től.